Rahikainen

"Halloo, sanohan onko siellä ryssän helvetissä kylmä?" (Andrei Alén Rahikaisena vuoden 2017 elokuvassa Tuntematon sotilas)

## Muita tietoja

### Näyttelijät

Kaarlo Halttunen (Tuntematon sotilas, 1955), Mika Mäkelä (Tuntematon sotilas, 1985), Andrei Alén (Tuntematon sotilas, 2017)

> *Kohtalaisen salskea poika, kihara tukka, kaunis lauluääni ja loputtomasti tyhjää mälväävät leuat.*
>
>

Sotamies **Rahikainen** kuuluu kolmannen joukkueen ensimmäisen puolijoukkueen ensimmäiseen ryhmään.

## Rooli

Rahikainen on joukkueen sotamies, joka tunnetaan hilpeydestään sekä sotatilanteen hyväksikäytöstä. Hänet nähdään usein alikersantti Lehdon sekä sotamies Määtän parissa. Rahikainen usein haaveilee lotista sekä perustaa Petroskoihin ilotalon, jota käyttävät erityisesti kantahenkilökunta. Muut sotilaat ovat sitä mieltä, että Rahikainen selviää kieroutensa takia sodan ilman naarmuja, mikä lopulta pitääkin paikkansa. Rahikainen ei juurikaan välitä sotilaskurista, mutta ei saa siitä nuhteita Rokan tai Lehdon tavoin, lukuunottamatta kovennetun seisomista.

Rahikainen tekee kaikesta huolimatta hänelle lasetetut tehtävät, ja hänet nähdään tukehduttamassa kituva vihollissotilas.

Rahikainen on eräs harvoja henkilöhahmoja, joka selviää sodasta.

## Trivia

* Kuten monien muidenkaan Tuntemattoman sotilaan henkilöhahmojen, Rahikaisenkaan oikea etunimi ei ole tiedossa. Esimerkiksi useat fanfiction-kirjoittajat ovat kuitenkin maininneet hänen etunimekseen Janne tai Jalo.
* Rahikainen puhuu savolaismurretta.
* Rahikaisen mainitaan olevan kotoisin samasta pitäjästä kuin Sihvonen.
* Rahikaisella on romaanin mukaan hyvä lauluääni, ja hän pystyy laulamaan myös korkeita nuotteja.
* Rahikaisen suhtautuminen naissukupuoleen on kyseenalainen monessa kohtaa romaania: alussa hän puhuu "melkein tosissaan" ilotalon perustamisesta, ja komppanian ollessa Petroskoissa hän toimii parittajana. Romaanin mukaan Rahikainen ei kuitenkaan harrasta liiketoimiaan juurikaan rahanansaitsemisen vuoksi vaan ajankulukseen ja saadakseen kykynsä käyttöön.

## Kovennetun seisominen

Romaanin viidennessä luvussa joukkojen marssiessa Rahikainen käy päivittäin varastamassa elintarvikkeita yhdessä Lehdon ja Määtän kanssa ja jakaa niitä myös muulle joukkueelle.

 Jonkin ajan päästä he kuitenkin jäävät Lammiolle kiinni luvattomasta marssirivistöstä poistumisesta sekä varastamisesta ja heitä rankaistaan kahden tunnin asennossa seisomisella kiväärivarustuksen ja täyspakkauksen kera. Kesken seisomisen alkaa ilmahyökkäys, ja Rahikainen on jo paeta, mutta koska Lehto ja Määttä jäävät itsepintaisesti seisomaan, joutuu jäämään hänkin. Muut seisovat koko hyökkäyksen ajan, mutta Rahikainen pelkää ja kyykistyy ja heittäytyy kerran jopa pitkälleen. Selvittyään hän kuitenkin pian puhuu jo tuttuun tapaansa ja suurentelee omaa rohkeuttaan. *"Ei helevetissä"*, hän sanoo Lehdolle. *"Sie mokoma se sait miut tähän hulluuteen... jota ei kahta kertoo tapahu."*

## Sitaatteja

> "Kahtokee pojat noita lantioita. Mikä oarre se tuolla männä keikkuu, mut mitteepä siitä sotamies. Sitä on pojat moalimassa kallista tavaroo tuossa metrin ja kuuenkymmenen sentin välillä paljo. Mut ilimanhan sitä Rahikainen tässä voan kipristellöö. Veärin on jaettu sekkii. Toisilla ylenmeärin, toisilla ei mittään."
>
>

(Rahikainen lottia katsellessaan)

## Lähteet

1. ↑ Linna, Väinö 1954. Tuntematon sotilas. s. 314
2. ↑ Linna, Väinö 1954. Tuntematon sotilas. s. 98
3. ↑ Linna, Väinö 1954. Tuntematon sotilas, s. 230
4. ↑ Linna, Väinö 1954. Tuntematon sotilas. s. 230
5. ↑ Linna, Väinö 1954. Tuntematon sotilas. s. 126
6. ↑ Linna, Väinö 1954. Tuntematon sotilas. s. 126
7. ↑ Linna, Väinö 1954. Tuntematon sotilas. s. 137
8. ↑ Linna, Väinö 1954. Tuntematon sotilas. s. 138